En zaguerías de 2005, a Free Software Foundation (FSF) anunció estar treballando en a versión 3 d'a GPL (GPLv3). O 16 de chinero de 2006, o primer borrador de GPLv3 fue publicau, y s'encetó a consulta publica. A consulta publica se planificó orichinalment ta durar de nueu a quince meses, pero finalment s'extendió a deciueito meses, entre os que se publicoron quatro borradors. A GPLv3 oficial fue liberada por a FSF o 29 de chunio de 2007. Fue escrita por Richard Stallman con l'asesoramiento legal de Eben Moglen y o Software Freedom Law Center.